[{"text_idx": "#000001", "text": "Trends... Yda ni rili angan nw?"}, {"text_idx": "#000004", "text": "Switch Off, Genod! gyda Lysh"}, {"text_idx": "#000005", "text": "Mae dysgu o adref yn syniad ymesing. Aros yn dy wely yn hirach, ddim yn gorfod pacio dy fag ysgol (a anghofio rhywbeth adra!) a ti ddim yn gorfod ciwio i gael dy ginio!"}, {"text_idx": "#000006", "text": "Ond wedi\u2019r nofelti deiniadol ddiflannu, mae\u2019n mynd reit... wel... maisho mynadd, does?"}, {"text_idx": "#000007", "text": "Cliciwch yma i ddarllen fy awgrymiada draw ar wefan Lysh!"}, {"text_idx": "#000008", "text": "Mewn amsar mor ansicr a phoenus a\u2019r un \u2018da ni\u2019n byw ynddi ar y funud, dydi ffasiwn ddim yn bwysig i ni yma yng Nghymru. Ella fod rhai ohona ni wedi ymdrochi mewn tamad o retail therapy i leddfu \u2018chydig ar y poendod, ond dyda ni ddim yn chwilio am ddillad arbennig ar gyfar priodasa\u2019, ddim angan buddsoddi mewn dillad smart ar gyfar cyfweliad a dydi mynd ar dro rownd y siopa \u2018jest am lwc\u2019 a diweddu yn prynu llwyth o impulse buys ddim yn opsiwn mwyach."}, {"text_idx": "#000009", "text": "Felly, efo\u2019r newid mawr a sydyn ym myd ffasiwn ni yma yng Nghymru, fyswch chi\u2019n meddwl bysa huna\u2019n beth da? Wedi\u2019r cwbl, efo llai o brynu ma\u2019 \u2018na llai o wastraff a mwy o bres yn ein pocedi."}, {"text_idx": "#000010", "text": "Draw ym Mangladesh, mae dros 4 miliwn o bobl yn gweithio mewn ffatri\u0308oedd ffasiwn yn gwneud dillad sy\u2019n cael eu gwerthu ledled y byd. Dydw\u2019i ddim yn gorfod egluro i chi fod yr amodau gweithio yn galad a\u2019r tal yn dorcalonnus, er y galw mawr am newid. Gyda miliyna\u2019 o deuluoedd yn dibynnu ar waith yn y ffatri\u0308oedd yma, mae coronafeirws wedi troi sefyllfa oedd yn ofidus ac yn beryglus yn barod i fod yn un gwir trychinebus. Mae nifer fawr o bobl wedi cael eu gyrru adra o\u2019u gwaith heb dal gyda\u2019r ffatri\u0308oedd yn colli cytundebau. Tra bod y contractwyr enfawr yn gwynebu diffyg elw, mae gweithwyr y ffatri\u0308oedd ffasiwn yn gwynebu diffyg incwm, diffyg bwyd a diffyg meddyginiaeth."}, {"text_idx": "#000011", "text": "Mae arlywydd y Bangladesh Garment Manufacturers and Exporters Association, Rubana Huq, wedi annog prynwyr mawr y diwylliant ffasiwn i beidio canslo archebion gan egluro\u2019r realiti o 4.1 miliwn o weithwyr yn llwgu os na fyddant yn rhoi pwyslais ar les y gweithwyr. Dywedodd Huq, \u201c...our foremost responsibility was towards our workers. We are a manufacturing country, our reality and your reality is totally different, but it is not a time to point out differences, it\u2019s a time through which we need to work together.\u201d"}, {"text_idx": "#000013", "text": "Sud yda ni\u2019n symud ymlaen gyda phrynu ffasiwn ar o\u0302l i ni ffarwelio efo\u2019r hunllef yma? Mae prynu\u2019n lleol yn ateb sy\u2019n cefnogi ein cymunedau agos a hefyd lleihau ar y gost amgylcheddol o allforio toman o ddillad. Ma\u2019 \u2018na frandia\u2019 ffasiwn lleol reit ar eich stepan ddrws (fel Arfordir, Siop Mirsi, Lan Llofft). Er mwyn lleihau gwastraff, ystyriwch brynu\u2019n ail-law (fel Cant a Mil Vintage, mewn siopa elusen, apps fel Depop). Wedi dweud hynny, weithia\u2019 ma\u2019 ffasiwn sydyn yn handi ac yn fwy fforddiadwy, felly manteisiwch ar y gyfla yma i sylwi pa gwmni\u0308a sy\u2019n ymddwyn yn gyfrifol (er enghraifft M&S a Tesco sydd yn bwriadu talu am bob archeb gyda\u2019u cyflenwyr) a pa gwmni\u0308a sy\u2019n ymddwyn reit hunanol yn o\u0302l y golwg. Yn o\u0302l y Bangladesh Garment Manufacturers and Exporters Association mae Matalan a Primark ymysg y rhai sydd wedi canslo \u00a31.4 biliwn o archebion."}, {"text_idx": "#000018", "text": "Oes gennych chi gyfrif yn barod? Mewngofnodwch nawr."}]